
Osim ***[Sabah](https://pitajucene.com/search/sabah/questions/ "Pretraži pitanja o sabah")*** namaza nisam nikoji ***[namaz](https://pitajucene.com/search/Namaz/questions/ "Pretraži pitanja o namazu")*** se naučila da klanjam jednostavno s dvije bebe u kući je malo teže. Tako da kada stignem ujutru klanjam sabah ali isto tako ima dana kada prespim, pa sama sebe opravdam kažem kao eto, mala se toliko budila uvečer, nije ni čudo sto sam prespala. Ali iskreno rečeno znam da je to grehota i da to nije opravdanje, strah me Allaha dž.s., da li ce mi oprostiti. Kada uzimam ***[abdest](https://pitajucene.com/search/Abdest/questions/ "Pretraži pitanja o abdestu")***, iako sa sobom u kupatilo nosim Ilmihal da ne bi sta progrijesila, nikada nisam sigurna jesam li ja to uradila kako treba. Npr. iako znam da sam oprala ruku do iza lakta tri puta opet podsvijesno sumnjam…. Dok klanjam nekada mi nenaumpadne Et-Tehijjatu pa onda ponovim opet itd. I sve kada zavrsim mislim da mi dragi Allah dz.s. nece primiti namaz jer toliko sumnjam i bojim se da li sam ispravno sve ucinila. Sta tu da radim?


* 
* 
* 
* 
* 
* 
* 

 
Sabah namaz

Što se tiče tvog neklanjanja svih ***[farz](https://pitajucene.com/search/Farz/answers/ "Pretraži odgovore za Farz")*** namaza i tvrdnje da neznaš klanjati druge namaze osim sabaha o tome je već bilo govora. Nemoj se sikirati hoće li ti Allah oprostiti, nego se ti iskreno pokaj, a iskreno pokajanje znači da ostaviš grijeh koji si radila a to je neklanjanje svih farz namaza. Kaže Uzvišeni: “ Reci: “O robovi moji koji ste se prema sebi ogriješili, ne gubite nadu u Allahovu milost! Allah će, sigurno, sve grijehe oprostiti; On, doista, mnogo prašta i On je milostiv”. (Zumer 53)


Što se tiče abdesta i unošenja Ilmihala u kupatilo, treba da znaš da nije dozvoljeno unositi u kupatilo knjige u kojima ima Allahovo ***[ime](https://pitajucene.com/search/ime/questions/ "Pretraži pitanja o imenima")*** i kur’anski ajeti osim u nuždi, a ovo nije nužda. A ne znam šta će ti Ilmihal da ga unosiš da bi abdestila, jer je ***[abdest](https://pitajucene.com/search/Abdest/questions/ "Pretraži pitanja o abdestu")*** vrlo lahko naučiti: opereš ruke (šake), zatim lice (a u to spada ispiranje usta i nosa), ruke do laktova, potareš glavu i na kraju opereš noge do članaka. Osim ako ne učiš tzv. abdestke ***[dove](https://pitajucene.com/search/dove/questions/ "Pretraži pitanja o dove")***, a abdestke dove nije prenešeno da ih je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, učio, te ih i ne treba učiti.


A što se tiče vesvesa, tj. sumnja da li si nešto uradila ili ne pri abdestu ili u namazu, izlaz i rješenje iz tih vesvesa je da kada ti se pojavi sumnja da li si nešto uradila ili proučila ili nisi ne obraćaj pažnju na to nego samo nastavi. Jer ako ne budeš ovako radila otežaćeš sebi ibadete koje radiš. Često to odvede i do psihičke neuravnoteženosti ili čak i do ostavljanja tih ibadeta. A to i jest cilj šejtana jer su ***[vesvese](https://pitajucene.com/search/vesves/questions/ "Pretraži pitanja o vesvesama")*** od njih.


Na pitanje odgovorio:  

Mr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***


